फिल्म संजू ने सिर्फ 10 दिनों में 250 करोड़ का आंकड़ा पार कर लिया था। मेकर्स अब 400 करोड़ तक भी निगाहें लगाए हुए हैं और जिस तरह से अभी आने वाले समय में कोई बड़ी फिल्म नहीं है उससे ये उम्मीद की जा सकती है कि ये आंकड़ा भी बहुत मुश्किल नहीं है। संजू को 34 करोड़ 75 लाख की ओपनिंग लगी थी और पहले पहले वीकेंड में फिल्म ने 120 करोड़ छह लाख रूपये की कमाई की। पहले हफ़्ते में फिल्म को 202 करोड़ 51 लाख रूपये का कलेक्शन हुआ और दूसरे वीकेंड में 62 करोड़ 79 लाख रूपये का। कई बुरी आदतों से भरी संजय दत्त की ज़िंदगी के पन्नों पर भले ही बदनामी के बहुत से दाग लगे हों लेकिन उन पर बनी इस फिल्म को लोगों ने सराहा और झोली भी भर दी ।